****

**ระเบียบการจัดการแข่งขันเปตอง**

**กีฬาสานสัมพันธ์อาจารย์และบุคลากร “ลูกพระพิฆเนศวรเกมส์ ครั้งที่ 8”**

**.…..……...............**

การจัดการแข่งขันเปตอง กีฬาสานสัมพันธ์อาจารย์และบุคลากร “ลูกพระพิฆเนศวรเกมส์ ครั้งที่ 8” คณะกรรมการฝ่ายเทคนิคการกีฬา จึงวางระเบียบไว้ดังต่อไปนี้

ข้อ 1. ระเบียบนี้เรียกว่า “ระเบียบคณะกรรมการฝ่ายเทคนิคการกีฬา ว่าด้วย การจัดการแข่งขันเปตอง กีฬาสานสัมพันธ์อาจารย์และบุคลากร “ลูกพระพิฆเนศวรเกมส์ ครั้งที่ 8”

ข้อ 2. ข้อบังคับและกติกาการแข่งขันของสหพันธ์เปตองแห่งประเทศไทยฯ กำหนดใช้ในปัจจุบันแต่ทั้งนี้ต้องไม่ขัดหรือแย้งกับระเบียบนี้

ข้อ 3. ประเภทการแข่งขัน

* + - ชายคู่
    - หญิงคู่
    - คู่ผสม
    - ทีมชาย 3 คน
    - ทีมหญิง 3 คน

ข้อ 4. คุณสมบัติของผู้เข้าแข่งขัน

* เป็นบุคลากรมหาวิทยาลัยราชภัฏเชียงใหม่
* จำนวนผู้เข้าแข่งขันให้แต่ละสีส่งนักกีฬาเข้าร่วมการแข่งขันได้ตามเกณฑ์ ในข้อ 4
* โดยนักกีฬาแต่ละคนสามารถลงทำการแข่งขันได้ไม่เกิน 1 ประเภท

ข้อ 5. วิธีจัดการแข่งขัน

* ให้แบ่งการแข่งขันออกเป็น 2 สาย คือ สายบนและสายล่างโดยวิธีจับฉลาก

และทำการแข่งขันแบบแพ้คัดออก

* คะแนนในการแข่งขันใช้ 11 คะแนน รอบรองชนะเลิศและรองชิงชนะเลิศใช้ 13 คะแนน
* นักกีฬาทุกทีมต้องเตรียมอุปกรณ์การแข่งขันเช่นลูกเปตอง ลูกเป้า เทปวัดระยะมาเอง
* กติกาการแข่งขันใช้กติกาของสหพันธ์เปตองแห่งประเทศไทยฯ
* ให้ผู้เล่นทั้งสองฝ่ายพิจารณาลูกได้เปรียบเสียเปรียบกันเอง หากไม่สามารถชี้ขาดได้กรรมการกลางจะเป็นผู้ตัดสินชี้ขาด การตัดสินของกรรมการให้ถือเป็นที่สุด

ข้อ 6. กำหนดการแข่งขัน วันที่ 20 ธันวาคม 2556 ตั้งแต่เวลาประมาณ 15.00 น. จนเสร็จสิ้นการแข่งขัน ณ สนามกีฬาเปตอง มหาวิทยาลัยราชภัฏเชียงใหม่

ข้อ 7. ชุดแข่งขันและอุปกรณ์การแข่งขัน ใหเ้ป็นไปตามระเบียบและกติกาการแข่งขัน

ข้อ 8. ข้อปฏิบัติในการแข่งขัน

* ผู้เข้าร่วมการแข่งขันต้องยอมรับคำตัดสินและให้ความร่วมมือ ในการปฏิบัติงานของคณะกรรมการจัดการแข่งขัน กรรมการผู้ตัดสินและเจ้าหน้าที่โดยเคร่งครัด
* หลังจากที่คณะกรรมการเรียกผู้เข้าแข่งขันลงแข่งขันแล้ว 15 นาที ทีมใดที่ไม่ลงแข่งขัน ให้ปรับเป็นแพ้
* ทีมใดฝ่าฝืนหรือไม่ปฏิบัติตามระเบียบนี้ ให้คณะการฝ่ายเทคนิคการกีฬา พิจารณาตัดสินปรับทีมนั้นเป็นแพ้

ข้อ 9. การประท้วงผลการแข่งขัน คุณสมบัตินักกีฬา กรรมการตัดสินและเจ้าหน้าที่ การตัดสินให้อยู่ในดุลยพินิจของคณะกรรมการจัดการแข่งขัน โดยความเห็นชอบของคณะกรรมการฝ่ายเทคนิคการกีฬา ถือเป็นที่สิ้นสุด

ข้อ 10. รางวัลการแข่งขันทีมที่ชนะเลิศในแต่ละประภท จะได้รับถ้วยรางวัล

ข้อ 11. ให้ประธานคณะกรรมการฝ่ายจัดการแข่งขันกีฬารักษาการตามระเบียบนี้โดยเคร่งครัด

ประกาศ ณ วันที่ ธันวาคม พ.ศ. 2556

(รศ.ดร.เกตุมณี มากมี)

คณบดีคณะครุศาสตร์ มหาวิทยาลัยราชภัฏเชียงใหม่

ประธานคณะกรรมการฝ่ายจัดการแข่งขันกีฬา